**TLAČOVÁ SPRÁVA**

**Slovenská poľnohospodárska univerzita podpísala memorandum s výrobcami biopalív**

**BRATISLAVA, 28.11.2013 – Memorandum o porozumení a spolupráci pri riešení projektov podpísali zástupcovia Slovenskej poľnohospodárskej univerzity v Nitre a zástupcovia výrobcov biopalív. Slovenskí výrobcovia biopalív očakávajú výrazný posun v technológiách výroby a nových možnostiach uplatnenia biopalív.**

Rektor Slovenskej poľnohospodárskej univerzity v Nitre, Dr.h.c. prof. Ing. Peter Bielik, PhD. a zástupca výrobcov biopalív, združených v ZVVB, **Ing. Róbert Spišák, PhD.**, podpísali spoluprácu na projektoch v oblasti agrobiológie, bioenergie, biotechnológií, progresívnych technológií v poľnohospodárstve a potravinárstve.

Obe strany očakávajú nájdenie inovatívnych riešení pri výrobe biopalív prvej generácie, ale aj možnosti pre výrobu a uplatnenie biopalív druhej generácie v podmienkach regiónu V4.

Výskum by sa mal týkať aj oblasti alternatívnych zdrojov surovín a energií pre výrobu biopalív a tiež

alternatívneho využitia vedľajších produktov, ktoré vznikajú pri výrobe.

Slovenský biopalivový priemysel v súčasnosti produkuje kvapalné biopalivá prevažne prvej generácie, najmä biodiesel a bioetanol a tvarované biopalivá na výrobu tepla a teplej úžitkovej vody. Tieto obnoviteľné zdroje energie majú pomôcť znížiť emisie skleníkových plynov a zlepšiť energetickú bezpečnosť krajiny znížením závislosti na rope.

*Pre viac informácií:*

[*www.vsetkoobiopalivach.sk*](http://www.vsetkoobiopalivach.sk)

*Denisa Vološčuková, PR CONSULTANT*

[*voloscukova@dynamic.sk*](mailto:voloscukova@dynamic.sk) *I +421 905 230 810*